b'\n_START_ARTICLE_\nMakrofagne kolonije stimulirajo\xc4\x8di faktor\n_START_SECTION_\nMesta sinteze\n_START_PARAGRAPH_\nM-CSF se sintetizira v monocitih, granulocitih, endotelijskih celicah in fibroblastih. Po aktivaciji so tudi limfociti B in T sposobni proizvodnje tega faktorja. Lahko pa nastaja tudi v nekaterih tumorskih celicah. Prav tako so odkrili, da tudi epitelijske celice maternice in vivo sintetizirajo M-CSF.\n_START_SECTION_\nZgradba\n_START_PARAGRAPH_\nAktivna oblika molekule se nahaja zunaj celic v obliki homodimera, povezanega z disulfidno vezjo. Najbr\xc5\xbe nastane s proteoliti\xc4\x8dno cepitvijo prekurzorske molekule, vezane na celi\xc4\x8dno membrano.'